pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-'บิ๊กบี้' รับมอบศูนย์ฝึกอบรมช่างสีรถยนต์ พัฒนาฝีมือทหารเข้าสู่ตลาดแรงงาน
วันศุกร์ที่ 23 มิถุนายน 2560
'บิ๊กบี้' รับมอบศูนย์ฝึกอบรมช่างสีรถยนต์ พัฒนาฝีมือทหารเข้าสู่ตลาดแรงงาน
รมว.แรงงาน รับมอบศูนย์ฝึกอบรมช่างสีรถยนต์ จาก บริษัท นิปปอนด์เพ้นท์ ประเทศไทย จํากัด พร้อมเยี่ยมชมโครงการความร่วมมือระหว่าง ก.แรงงาน กับ ก.กลาโหม มุ่งพัฒนาฝีมือทหารก่อนปลดประจําการ เพื่อสามารถเข้าสู่ตลาดแรงงานได้ตรงตามความต้องการของผู้ประกอบกิจการ
นายอนันต์ชัย อุทัยพัฒนาชีพ ผู้ตรวจราชการกระทรวงแรงงาน ในฐานะโฆษกกระทรวงแรงงาน เปิดเผยว่า พลเอก ศิริชัย ดิษฐกุล รัฐมนตรีว่าการกระทรวงแรงงาน เป็นประธานพิธีรับมอบศูนย์ฝึกอบรมช่างสีรถยนต์ จาก บริษัท นิปปอนด์เพ้นท์ (ประเทศไทย) จํากัด ณ สถาบันพัฒนาฝีมือแรงงาน 8 นครสวรรค์ วันนี้ (23 มิ.ย. 60) โดย รมว.แรงงาน กล่าวว่า "ขอขอบคุณ บริษัท นิปปอนด์เพ้นท์ (ประเทศไทย) จํากัด ที่ได้ให้ความสําคัญกับการพัฒนาศักยภาพแรงงาน ซึ่งถือเป็นหัวใจสําคัญต่อความสําเร็จ ไม่ว่าจะเป็นในระดับธุรกิจหรือการพัฒนาประเทศในภาพรวม โดยการจัดตั้งศูนย์ฝึกอบรมช่างสีรถยนต์ เป็นการทํางานร่วมกันแบบประชารัฐ ระหว่างภาครัฐและเอกชน เพื่อมุ่งพัฒนาธุรกิจควบคู่ไปกับการดูแลสิ่งแวดล้อม เพราะวัสดุอุปกรณ์และสีทุกชนิดของบริษัท เป็นมิตรต่อสิ่งแวดล้อม ซึ่งเป็นส่วนช่วยในการสนับสนุนการพัฒนาและปรับปรุงทักษะของแรงงานไปสู่งานสีเขียว หรือ Green Jobs ได้เป็นอย่างดี" พร้อมเยี่ยมชมการฝึกยกระดับฝีมือช่างซ่อมรถจักรยานยนต์ โดยความร่วมมือกับ ไทยยามาฮ่ามอเตอร์ และเยี่ยมชมโครงการความร่วมมือระหว่างกรมพัฒนาฝีมือแรงงาน กระทรวงแรงงาน กับ มณฑลทหารบกที่ 31 กระทรวงกลาโหม ที่มุ่งเน้นพัฒนาฝีมือให้แก่ทหารก่อนปลดประจําการ เพื่อสามารถเข้าสู่ตลาดแรงงานได้ตรงตามความต้องการของผู้ประกอบกิจการ ซึ่งมี 4 หลักสูตร ได้แก่ สาขาการบํารุงรักษารถยนต์เบื้องต้น สาขาช่างประกอบโครงอลูมิเนียมและการติดตั้งฝ้าเพดานยิปซั่ม สาขาช่างเดินสายไฟฟ้าในอาคาร และสาขาช่างเครื่องปรับอากาศ
จากนั้น รัฐมนตรีว่าการกระทรวงแรงงาน ได้เยี่ยมชมกิจการและให้กําลังใจแรงงานในสถานประกอบกิจการ บริษัท เอ็นไวรอนเม็นท์ พัลพ์ แอนด์ เปเปอร์ จํากัด ตําบลหนองโพ อําเภอตาคลี จังหวัดนครสวรรค์ ซึ่งเป็นผู้ผลิตเยื่อกระดาษจากชานอ้อยฟอกขาวรายใหญ่ที่สุดในประเทศไทย มีกําลังการผลิตสูงสุด 100,000 ตันต่อปี ผลิตภัณฑ์ของบริษัท เป็นผลิตภัณฑ์ที่เป็นมิตรกับสิ่งแวดล้อม เนื่องจากใช้วัตถุดิบจากชานอ้อยหลังจากการหีบอ้อยจากโรงงานน้ําตาล สามารถลดการตัดไม้ได้ถึงปีละ 33 ล้านต้นต่อปี ซึ่งสอดคล้องกับนโยบายของ รัฐมนตรีว่าการกระทรวงแรงงาน ที่ให้ความสําคัญเกี่ยวกับเรื่อง Green Jobs ในประเทศไทย ซึ่งการทํางานจะคํานึงถึงสิ่งแวดล้อม โดยถือเป็นแนวปฏิบัติของทุกหน่วยงานในสังกัดกระทรวงแรงงานอีกด้วย
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ข่าว
สมภพ ศีลบุตร ภาพ
23 มิถุนายน 2560
รัฐบาลไทย-ข่าวทำเนียบรัฐบาล-หากพบบุคลากรในบริษัทได้รับการยืนยันว่าติดเชื้อไวรัสโควิด-19 ต้องดำเนินการเช่นไร ??
วันพฤหัสบดีที่ 23 เมษายน 2563
หากพบบุคลากรในบริษัทได้รับการยืนยันว่าติดเชื้อไวรัสโควิด-19 ต้องดําเนินการเช่นไร ??
บุคลากรในบริษัทติดเชื้อไวรัสโควิด-19 ต้องดําเนินการเช่นไร ?
Q : หากพบบุคลากรในบริษัทได้รับการยืนยันว่าติดเชื้อไวรัสโควิด-19 ต้องดําเนินการเช่นไร ??
A : สิ่งสําคัญที่ต้องปฏิบัติเป็นลําดับแรกคือการสืบหากลุ่มคนที่ผู้ป่วยติดต่อใกล้ชิดและให้คนกลุ่มนี้ดําเนินการกักตัวในที่พักอาศัยอย่างน้อย 14 วัน โดยหากผู้ใดมีอาการป่วยให้รีบเข้ารับการรักษาโดยทันที
รัฐบาลไทย-ข่าวทำเนียบรัฐบาล-พาณิชย์ เผยผลการจับกุมหน้ากากอนามัยขายแพงเกินจริง
วันจันทร์ที่ 9 มีนาคม 2563
พาณิชย์ เผยผลการจับกุมหน้ากากอนามัยขายแพงเกินจริง
“ปลัดพาณิชย์” เผยผลการจับกุมหน้ากากอนามัยขายแพงเกินจริง ล่าสุด ณ วันที่ 8 มี.ค. 63  จับดําเนินคดีไปแล้ว 102 ราย
ซึ่งมีทั้งผู้ค้าที่เป็นห้างสรรพสินค้ารายใหญ่ และผู้ค้ารายย่อย ทั้งในกรุงเทพฯ และต่างจังหวัด ในข้อหาไม่ปิดป้ายแสดงราคา และจําหน่ายราคาเกินสมควรหรือแพงเกินจริง ซึ่งมีโทษสูงสุดจําคุกสูงสุด 7 ปี หรือปรับเงิน 1.4 แสนบาท หรือทั้งจําทั้งปรับ
วันนี้ (9 มี.ค.63) นายบุณยฤทธิ์ กัลยาณมิตร ปลัดกระทรวงพาณิชย์ เปิดเผยถึงผลการจับกุมผู้ค้าหน้ากากอนามัยที่กระทําความผิดตาม พ.ร.บ.ว่าด้วยราคาสินค้าและบริการ พ.ศ. 2542 ว่ากระทรวงฯ ได้จัดส่งสายตรวจออกตรวจสอบทุกวันนับตั้งแต่วันที่ 31 มกราคมเป็นต้นมา โดยปัจจุบันได้มีการจับกุมดําเนินคดีไปแล้ว 102 ราย โดยแบ่งเป็นกรุงเทพฯ 74 ราย ส่วนต่างจังหวัดอีก 28 ราย ในความผิด 2 ข้อหาคือ มาตรา 28 ไม่ปิดป้ายแสดงราคา ซึ่งมีโทษปรับไม่เกิน 10,000 บาท และความผิดตามมาตรา 29 และ 30 คือการค้ากําไรเกินควรและกักตุนสินค้า ซึ่งมีโทษหนักจําคุก 7 ปี ปรับสูงสุด 1.4 แสนบาทหรือทั้งจําทั้งปรับ ในส่วนการจับกุมผู้ค้าออนไลน์ ทั้ง facebook Line Instagram กระทรวงพาณิชย์ได้ร่วมมือกับกระทรวงดิจิทัลเพื่อเศรษฐกิจและสังคม ปัจจุบันได้จับกุมไปทั้งหมด 14 ราย
นอกจากนี้ ตั้งแต่วันนี้ คือวันที่ 9 มีนาคม 2563 เป็นต้นไป กระทรวงจะได้ดําเนินการตรวจสอบและจับกุมผู้จําหน่ายหน้ากากอนามัยที่จําหน่ายเกินราคาที่กฎหมายกําหนดไว้คือชิ้นละ 2.50 บาท ซึ่งหากพบผู้กระทําความผิด จะถูกดําเนินคดีในข้อหาจําหน่ายหน้ากากอนามัยเกินราคาที่กฎหมายกําหนดซึ่งเป็นความผิดตามมาตรา 25 โดยมีอัตราโทษจําคุกสูงสุด 5 ปี ปรับ 100,000 บาท หรือทั้งจําทั้งปรับ ซึ่งหากพบว่าผู้กระทําผิดขายแพงเกินจริงและมีการกักตุนสินค้าด้วย จะเป็นความผิดทั้ง 2 กระทง โดยจะได้รับโทษหนักกว่า คือจําคุก 7 ปี ปรับ 1.4 แสนบาท หรือทั้งจําทั้งปรับ
โดยหากผู้พบเห็นการกระทําความผิดดังกล่าว โปรดแจ้งข้อมูลและหลักฐานมายังกรมการค้าภายใน โดยใช้สายด่วน 1569 หรือสื่อโซเชียลของกรมการค้าภายในเพื่อเป็นข้อมูลในการตรวจสอบและจับกุมต่อไป
รัฐบาลไทย-ข่าวทำเนียบรัฐบาล-แผนงานพัฒนาเขตพัฒนาเศรษฐกิจพิเศษตาก
วันพฤหัสบดีที่ 6 สิงหาคม 2563
แผนงานพัฒนาเขตพัฒนาเศรษฐกิจพิเศษตาก
สรุปการตอบกระทู้ถามในการประชุมวุฒิสภา วันจันทร์ที่ ๘ มิถุนายน ๒๕๖๓
เรื่อง         แผนงานพัฒนาเขตพัฒนาเศรษฐกิจพิเศษตาก
ผู้ตั้งกระทู้ถาม  พลเอก เลิศรัตน์ รัตนวานิช
ถาม         นายกรัฐมนตรี
ผู้ตอบ       รัฐมนตรีว่าการกระทรวงมหาดไทย
ผู้ถาม : พลเอก เลิศรัตน์ รัตนวานิช ถามกระทู้โดยสรุปดังนี้
ด้วยอําเภอแม่สอด จังหวัดตาก เป็นพื้นที่ชายแดนที่เป็นที่ตั้งจุดผ่านแดนถาวร เชื่อมต่อกับจังหวัดเมียวดี ซึ่งเป็นเขตเศรษฐกิจสําคัญของสาธารณรัฐแห่งสหภาพเมียนมา อําเภอแม่สอด จึงเป็นพื้นที่ที่มีศักยภาพในการเป็นประตูเศรษฐกิจที่จะเชื่อมโยงกับประเทศเพื่อนบ้าน ประกอบกับในการประชุมคณะกรรมการนโยบายเขตพัฒนาเศรษฐกิจพิเศษ เมื่อวันที่ ๑๕ กรกฎาคม ๒๕๕๗ ที่ประชุมได้ให้ความเห็นชอบจัดตั้งอําเภอแม่สอด จังหวัดตาก เป็นเขตพัฒนาเศรษฐกิจพิเศษ และต่อมาได้มีการจัดตั้งสํานักงานเขตพัฒนาเศรษฐกิจพิเศษตาก รวมถึงได้มีการเตรียมความพร้อมด้านโครงสร้างพื้นฐานและระบบสาธารณูปโภคหลายโครงการ อย่างไรก็ดีแม้ว่าภาครัฐจะพัฒนาระบบสาธารณูปโภค การสื่อสาร การคมนาคม และเทคโนโลยีในอําเภอแม่สอดมาโดยตลอด แต่การขับเคลื่อนเขตพัฒนาเศรษฐกิจพิเศษตากกลับเป็นไปอย่างล่าช้า เนื่องจากประสบปัญหาและอุปสรรคหลายประการ ส่งผลให้นักลงทุนต่างประเทศตัดสินใจที่จะลงทุนในจังหวัดเมียวดีมากกว่า ที่อําเภอแม่สอด ซึ่งอาจส่งผลกระทบกับการลงทุนในพื้นที่เขตพัฒนาเศรษฐกิจพิเศษตากในอนาคต สมควรที่ภาครัฐจะเร่งแก้ไขปัญหาและอุปสรรคที่ทําให้การขับเคลื่อนเขตพัฒนาเศรษฐกิจพิเศษตากเป็นไปอย่างล่าช้า ขอเรียนถามว่า รัฐบาลมีแผนงานพัฒนาเขตพัฒนาเศรษฐกิจพิเศษตากหรือไม่ อย่างไร และมีนโยบายให้หน่วยงานที่เกี่ยวข้องเร่งดําเนินการพัฒนาเขตพัฒนาเศรษฐกิจพิเศษตากหรือไม่ อย่างไร
ผู้ตอบ : รัฐมนตรีว่าการกระทรวงมหาดไทย ตอบชี้แจงกระทู้โดยสรุปดังนี้
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ผู้ได้รับมอบหมายให้ตอบกระทู้ถามตอบชี้แจงว่า แผนงานพัฒนาเขตพัฒนาเศรษฐกิจพิเศษตากอยู่ระหว่างการพิจารณาให้ความเห็นชอบ “ร่างระเบียบสํานักนายกรัฐมนตรีว่าด้วยการพัฒนาเขตเศรษฐกิจพิเศษ พ.ศ. ....” ของคณะรัฐมนตรี ซึ่งจะเป็นกฎหมายที่รองรับแนวคิดการพัฒนาเขตเศรษฐกิจพิเศษในระดับพื้นที่ภาค นอกจากนี้ได้กําหนดให้มีคณะกรรมการนโยบายพัฒนาเขตเศรษฐกิจพิเศษ (กพศ.)
ซึ่งคณะกรรมการคณะนี้มีอํานาจหน้าที่กําหนดนโยบายมาตรการการบริหารพัฒนาเขตพัฒนาเศรษฐกิจพิเศษซึ่งมีลักษณะเป็นแผนการกําหนดแนวทางการพัฒนาการวางมาตรการที่สอดคล้องและจําเป็น การกําหนดลักษณะการใช้ประโยชน์พื้นที่ รวมทั้งการกําหนดแผนงานโครงการที่จะสามารถขับเคลื่อนให้บรรลุผลสําเร็จ การดําเนินการที่ผ่านมาหลังจากที่ได้มีการประกาศพื้นที่เป็นเขตพัฒนาเศรษฐกิจพิเศษตาก หน่วยงานที่เกี่ยวข้องได้ระดมสรรพกําลังเพื่อพัฒนาพื้นที่ให้มีความพร้อมในการรองรับกิจกรรมทางเศรษฐกิจในรูปแบบที่หลากหลายที่กําลังจะเกิดขึ้น อย่างไรก็ตามภายใต้ระเบียบสํานักนายกรัฐมนตรีว่าด้วย การพัฒนาเขตเศรษฐกิจพิเศษฯ ที่ได้กําหนดให้มีการจัดทําแผนงานพัฒนาเขตเศรษฐกิจพิเศษขึ้น ทําให้ส่วนราชการสามารถจัดทําแผนงานโครงการเพื่อเสนอขอรับการจัดสรรงบประมาณในการขับเคลื่อนเขตพัฒนาเศรษฐกิจภายใต้กรอบนโยบายของรัฐบาลได้คล่องตัวมากขึ้น โดยระเบียบดังกล่าวได้กําหนดให้มีการส่งเสริมและสนับสนุนให้องค์กรปกครองส่วนท้องถิ่น ภาคเอกชน และประชาชนเข้ามามีส่วนร่วมในการพัฒนาเขตเศรษฐกิจพิเศษเพื่อให้เป็นไปตามแผนพัฒนา
และเกิดประโยชน์สูงสุดต่อประชาชน
(โปรดตรวจสอบการถาม-ตอบ กระทู้ถามที่เป็นทางการ จากสํานักงานเลขาธิการวุฒิสภาอีกครั้ง)
รัฐบาลไทย-ข่าวทำเนียบรัฐบาล-“ยุติธรรม” พิจารณาให้ความช่วยเหลือประชาชนตาม พ.ร.บ.กองทุนยุติธรรม
วันพฤหัสบดีที่ 25 มกราคม 2561
“ยุติธรรม” พิจารณาให้ความช่วยเหลือประชาชนตาม พ.ร.บ.กองทุนยุติธรรม
นายธวัชชัย  ไทยเขียว รองปลัดกระทรวงยุติธรรม เป็นประธานการประชุมคณะอนุกรรมการให้ความช่วยเหลือกรุงเทพมหานครและที่เกินอํานาจของคณะอนุกรรมการให้ความช่วยเหลือประจําจังหวัด ครั้งที่ ๑/๒๕๖๑
ในวันพุธที่ ๒๔ มกราคม ๒๕๖๑ เวลา ๑๓.๓๐ น.
ณ ห้องประชุมสํานักงานกองทุนยุติธรรม อาคารซอฟต์แวร์ปาร์ค ชั้น ๒๒ ถนนแจ้งวัฒนะ จังหวัดนนทบุรี
นายธวัชชัย ไทยเขียว รองปลัดกระทรวงยุติธรรม
เป็นประธานการประชุมคณะอนุกรรมการให้ความช่วยเหลือกรุงเทพมหานคร
และที่เกินอํานาจของคณะอนุกรรมการให้ความช่วยเหลือประจําจังหวัด ครั้งที่ ๑/๒๕๖๑
เพื่อพิจารณาคําขอรับความช่วยเหลือเสนอคณะอนุกรรมการให้ความช่วยเหลือกรุงเทพมหานครฯ
ประจําเดือนธันวาคม พ.ศ.๒๕๖๐ ประกอบด้วย
๑) คําขอรับความช่วยเหลือชะลอการพิจารณาของคณะอนุกรรมการให้ความช่วยเหลือกรุงเทพมหานครฯ
จํานวน ๑ ราย ๒ เรื่อง โดยผลการพิจารณาเห็นชอบไม่อนุมัติคําขอดังกล่าว
๒) คําขอรับความช่วยเหลือประชาชนในการดําเนินคดี จํานวน ๑๐ ราย ๒๗ เรื่อง
โดยผลการพิจารณาเห็นชอบอนุมัติ จํานวน ๑ ราย ๒ เรื่อง ไม่อนุมัติ จํานวน ๖ ราย ๑๘ เรื่อง
และยุติคําขอ จํานวน ๓ ราย ๗ เรื่อง
๓) คําขอรับความช่วยเหลือการขอปล่อยชั่วคราวผู้ต้องหาหรือจําเลย จํานวน ๒๕ ราย ๒๕ เรื่อง
โดยผลการพิจารณาเห็นชอบอนุมัติ จํานวน ๒ ราย ๒ เรื่อง และยุติคําขอ จํานวน ๒๓ ราย ๒๓ เรื่อง
ทั้งนี้ ให้เป็นไปตามหลักเกณฑ์ของพระราชบัญญัติกองทุนยุติธรรม พ.ศ.๒๕๕๘ และระเบียบคณะกรรมการ
กองทุนยุติธรรม ว่าด้วยหลักเกณฑ์ วิธีการ และเงื่อนไขในการช่วยเหลือประชาชนในการดําเนินคดี พ.ศ.๒๕๕๙
รวมทั้งระเบียบคณะกรรมการกองทุนยุติธรรมว่าด้วยหลักเกณฑ์ วิธีการ
และเงื่อนไขในการขอปล่อยชั่วคราวผู้ต้องหาหรือจําเลย พ.ศ.๒๕๕๙
สําหรับผลการให้ความช่วยเหลือประชาชนของสํานักงานกองทุนยุติธรรมในช่วง ๓ เดือนที่ผ่านมา
(ช่วงเดือนตุลาคม – ธันวาคม ๒๕๖๐) มีการรับคําขอ รวมทั้งสิ้น ๓๓๑ ราย
โดยส่งเรื่องไปยังสํานักงานยุติธรรมจังหวัด จํานวน ๓๔ ราย
และอยู่ในความรับผิดชอบของคณะอนุกรรมการให้ความช่วยเหลือกรุงเทพมหานครฯ จํานวน ๒๕๙ ราย
รัฐบาลไทย-ข่าวทำเนียบรัฐบาล-รัฐบาลเตรียมจัดพิธีบำเพ็ญกุศลและกิจกรรมน้อมรำลึกเนื่องในวันคล้ายวันสวรรคตพระบาทสมเด็จพระปรมินทรมหาภูมิพลอดุลยเดช บรมนาถบพิตร ในวันที่ 13 ตุลาคม 2561
วันพุธที่ 10 ตุลาคม 2561
รัฐบาลเตรียมจัดพิธีบําเพ็ญกุศลและกิจกรรมน้อมรําลึกเนื่องในวันคล้ายวันสวรรคตพระบาทสมเด็จพระปรมินทรมหาภูมิพลอดุลยเดช บรมนาถบพิตร ในวันที่ 13 ตุลาคม 2561
ผุ้ช่วยโฆษกประจําสํานักนายกรัฐมนตรี เผยรัฐบาลเตรียมจัดพิธีบําเพ็ญกุศลและกิจกรรมน้อมรําลึกเนื่องในวันคล้ายวันสวรรคตพระบาทสมเด็จพระปรมินทรมหาภูมิพลอดุลยเดช บรมนาถบพิตร ในวันที่ 13 ตุลาคม 2561
วันนี้ ( 10 ต.ค. 61 ) เวลา 14.20 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมีพลเอก ประยุทธ์ จันทร์โอชา นายกรัฐมนตรี เป็นประธานฯ พ.อ.หญิงทักษดา สังขจันทร์ผู้ช่วยโฆษกประจําสํานักนายกรัฐมนตรี ได้กล่าวถึงการจัดพิธีบําเพ็ญกุศลและกิจกรรมน้อมรําลึกเนื่องในวันคล้ายวันสวรรคตพระบาทสมเด็จพระปรมินทรมหาภูมิพลอดุลยเดช บรมนาถบพิตรว่า สืบเนื่องจากสัปดาห์ที่ผ่านมาคณะรัฐมนตรีได้มีกําหนดจะจัดกิจกรรมในวันที่ 12 และ 13 ตุลาคม 2561 หลังจากนั้นได้มีกําหนดการของทางสํานักพระราชวังออกมา คณะรัฐมนตรีเห็นสมควรว่าเพื่อให้การจัดการงานดังกล่าวสอดคล้องและเป็นไปในแนวทางปฏิบัติเดียวกัน และยึดถือปฏิบัติสืบต่อไปตั้งแต่ปีนี้เป็นต้นไป จึงเห็นควรให้งดการจัดงานของทําเนียบรัฐบาลที่เดิมกําหนดจะจัดในวันศุกร์ที่ 12 ตุลาคม 2561 ให้ไปจัดงานในวันเสาร์ที่ 13 ตุลาคม 2561 ในวันเดียวกัน โดยมีกิจกรรมที่สําคัญ ประกอบด้วย กิจกรรมทําบุญตักบาตร (ระหว่างเวลา 05.30 น. – 07.30 น.) ณ พระลานพระราชวังดุสิต ซึ่งนายกรัฐมนตรีและคณะรัฐมนตรี พร้อมคู่สมรส จะเข้าร่วมกิจกรรมฯ โดยการแต่งกายสุภาพบุรุษ แต่งกายชุดปกติขาว สุภาพสตรี แต่งกายด้วยชุดไทยอมรินทร์หรือชุดไทยจิตรลดา (โทนสีเหลือง)
จากนั้น เวลาประมาณ 08.45 น. – 09.00 น. จะมีพิธีวางพวงมาลาและถวายบังคมหน้าพระบรมฉายาลักษณ์พระบาทสมเด็จพระปรมินทรมหาภูมิพลอดุลยเดช บรมนาถบพิตร ณ ท้องสนามหลวง และในช่วงเย็นเวลาประมาณ 18.45 น. ณ ท้องสนามหลวง จะมีพิธีถวายบังคมและจุดเทียนเพื่อน้อมรําลึกในพระมหากรุณาธิคุณ รวมทั้งจะมีการยืนสงบนิ่งเป็นเวลา 89 วินาที พร้อมเปิดเพลงพระผู้ทรงเป็นนิรันดร์ โดยนายกรัฐมนตรีและคณะรัฐมนตรี พร้อมภริยา เข้าร่วมพิธีฯ ด้วย
-------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สธ. กำชับโรงพยาบาลดูแลประชาชนในพื้นที่น้ำท่วม
วันพุธที่ 8 สิงหาคม 2561
สธ. กําชับโรงพยาบาลดูแลประชาชนในพื้นที่น้ําท่วม
กระทรวงสาธารณสุข ติดตามการเตรียมพร้อมรับสถานการณ์น้ําท่วมที่จังหวัดเพชรบุรี กําชับโรงพยาบาลทุกแห่งเตรียมแผนป้องกันน้ําท่วม แผนจัดบริการประชาชน และจัดหน่วยแพทย์เคลื่อนที่ สํารวจผู้ป่วยติดเตียง พร้อมสํารองยาให้ผู้ป่วยโรคเรื้อรัง เพิ่ม 1 เดือน
นายแพทย์ธเรศ กรัษนัยรวิวงค์ รองปลัดกระทรวงสาธารณสุข ให้สัมภาษณ์ว่า ได้รับมอบหมายจากรัฐมนตรีว่าการกระทรวงสาธารณสุข และปลัดกระทรวงสาธารณสุข ลงพื้นที่จังหวัดเพชรบุรีให้กําลังใจและติดตามความพร้อมรับสถานการณ์น้ําท่วม ที่โรงพยาบาลพระจอมเกล้า และโรงพยาบาลท่ายาง จากการตรวจเยี่ยมพบว่า มีแผนการทํางานตามนโยบายที่ให้ไว้เป็นที่เรียบร้อยแล้ว โดยได้เปิดศูนย์ปฏิบัติการภาวะฉุกเฉินที่สํานักงานสาธารณสุขจังหวัด สั่งการให้โรงพยาบาลทุกแห่งในจังหวัดได้เตรียมแผนป้องกันน้ําท่วม แผนจัดบริการนอกสถานที่ แผนอพยพผู้ป่วย รวมทั้งสํารวจผู้ป่วยติดเตียง พร้อมให้แนะนําญาติให้ย้ายผู้ป่วยไปนอกพื้นที่ชั่วคราว ในส่วนของผู้ป่วยโรคเรื้อรังที่ต้องรับยาต่อเนื่อง ได้จ่ายยาสํารองเพิ่มอีก 1 เดือน เพื่อไม่ให้ขาดยา จัดหน่วยแพทย์เคลื่อนที่ให้บริการประชาชนในพื้นที่น้ําท่วม และให้สุขศึกษาประชาชนในการป้องกันโรคและภัยสุขภาพ พร้อมทั้งดูแลด้านสุขาภิบาลอาหารและสิ่งแวดล้อมในช่วงน้ําท่วมและภายหลังน้ําลด
ทั้งนี้ จากการประเมิน มีโรงพยาบาลเสี่ยงน้ําท่วม 3 แห่ง ได้แก่ โรงพยาบาลพระจอมเกล้า ได้ย้ายเวชภัณฑ์ อุปกรณ์การแพทย์ ออกซิเจน เครื่องสํารองไฟ เตรียมเครื่องสูบน้ํา กระสอบทราย สําหรับกั้นห้องเอกซเรย์ และเตรียมห้องไอซียูสํารองสําหรับย้ายผู้ป่วยไอซียูศัลยกรรม และได้รับการสนับสนุนจากภาคเอกชน ประชาชน จัดเรือ รถ 6 ล้อ ประจําที่โรงพยาบาล เพื่อรับส่งผู้ป่วยมารับบริการที่แผนกผู้ป่วยนอกกรณีน้ําท่วมเส้นทาง และการเตรียมรับการส่งต่อจากโรงพยาบาลลูกข่ายในจังหวัดเพชรบุรี ส่วนโรงพยาบาลท่ายาง ได้เตรียมเครื่องสูบน้ํา เพื่อเตรียมการระบายน้ํา ทําพนังกั้นน้ํากระสอบทราย และเตรียมจุดบริการประชาชนที่เทศบาลท่ายาง และโรงพยาบาลส่งเสริมสุขภาพตําบลท่าวาย ได้วางแผนรับมือสถานการณ์น้ําท่วมและการดูแลประชาชนในพื้นที่ ร่วมกับอาสาสมัครสาธารณสุขประจําหมู่บ้านในพื้นที่
************************** 8 สิงหาคม 2561
รัฐบาลไทย-ข่าวทำเนียบรัฐบาล-กรมการจัดหางาน เปิด Line Official : Service Workpermit ให้ข้อมูลเรื่องแรงงานต่างด้าว ในยุค Social Distancing [กระทรวงแรงงาน]
วันพุธที่ 8 เมษายน 2563
กรมการจัดหางาน เปิด Line Official : Service Workpermit ให้ข้อมูลเรื่องแรงงานต่างด้าว ในยุค Social Distancing [กระทรวงแรงงาน]
กรมการจัดหางาน ผุดไอเดียเจ๋ง เปิด Line Official ชื่อ Service Workpermit ให้ข้อมูลข่าวสารเกี่ยวกับการบริหารจัดการการทํางานของคนต่างด้าว เชื่อมหน่วยงานรัฐ กับประชาชน ในยุค Social Distancing
นายสุชาติ พรชัยวิเศษกุล อธิบดีกรมการจัดหางาน กล่าวว่า จากสถานการณ์การแพร่ระบาดของโรคโควิด-19 ในประเทศไทยปัจจุบัน ซึ่งคนไทยให้ความสําคัญ และระมัดระวังในการอยู่ในสถานที่ที่มีผู้คนเป็นจํานวนมาก ประกอบกับ หน่วยงานภาครัฐได้ดําเนินมาตรการตามที่กระทรวงสาธารณสุขกําหนด และมาตรการการเว้นระยะห่างทางสังคม หรือ Social Distancing กันมากขึ้น และเพื่อตอบโจทย์ความต้องการของประชาชน นายจ้าง/สถานประกอบการที่จ้างแรงงานต่างด้าว กรมการจัดหางาน จึงได้เพิ่มช่องทางให้บริการ โดยเปิด Line Official ชื่อ Service Workpermit เพื่อให้ข้อมูลข่าวสารเกี่ยวกับการบริหารจัดการการทํางานของคนต่างด้าว กฎหมายและระเบียบต่างๆ และเป็นช่องทางในการแจ้งข้อมูลที่เชื่อถือได้ให้กับประชาชน รวมทั้ง เปิดช่องทางให้กับประชาชน สามารถแจ้งข่าวสาร และแจ้งปัญหาการใช้แรงงานต่างด้าว เพื่อให้ความช่วยเหลือได้อย่างรวดเร็ว
โดยสามารถเข้าไปติดตามกันได้ที่ Line Official ชื่อ Service Workpermit ID @ Service_Workpermit หรือที่ QR CODE
รัฐบาลไทย-ข่าวทำเนียบรัฐบาล-นายกรัฐมนตรี นำคณะรัฐมนตรี ผู้นำเหล่าทัพ องค์กรอิสระ หน่วยงานราชการต่าง ๆ รวมถึงภาคเอกชนร่วมวางพวงมาลาและถวายบังคมเนื่องในวันปิยมหาราช
วันอังคารที่ 23 ตุลาคม 2561
นายกรัฐมนตรี นําคณะรัฐมนตรี ผู้นําเหล่าทัพ องค์กรอิสระ หน่วยงานราชการต่าง ๆ รวมถึงภาคเอกชนร่วมวางพวงมาลาและถวายบังคมเนื่องในวันปิยมหาราช
นายกรัฐมนตรี นําคณะรัฐมนตรี ผู้นําเหล่าทัพ องค์กรอิสระ หน่วยงานราชการต่าง ๆ รวมถึงภาคเอกชนร่วมวางพวงมาลาและถวายบังคมเนื่องในวันปิยมหาราช
วันนี้ (23 ตุลาคม 2561) เวลา 09.00 น.ณ พระลานพระราชวังดุสิตพลเอกประยุทธ์ จันทร์โอชา นายกรัฐมนตรี พร้อมคณะรัฐมนตรี ผู้นําเหล่าทัพ องค์กรอิสระ หน่วยงานราชการต่างๆ รวมถึงภาคเอกชน กลุ่มองค์กรภาคประชาชน และนิสิตนักศึกษา ร่วมวางพวงมาลาและถวายบังคมเนื่องในวันปิยมหาราช ซึ่งตรงกับวันที่ 23 ตุลาคมของทุกปี เพื่อเป็นการเทิดพระเกียรติ และน้อมรําลึกถึงพระมหากรุณาธิคุณของพระบาทสมเด็จพระจุลจอมเกล้าเจ้าอยู่หัว ที่ทรงมีต่อพสกนิกรชาวไทย จากพระราชกรณียกิจต่างๆ
--------------------------------------------
รัฐบาลไทย-ข่าวทำเนียบรัฐบาล-โครงการก่อสร้างหอชมเมืองกรุงเทพมหานคร
วันจันทร์ที่ 3 กรกฎาคม 2560
โครงการก่อสร้างหอชมเมืองกรุงเทพมหานคร
กรมธนารักษ์ขอชี้แจงกรณีมีข้อวิจารณ์โครงการหอชมเมืองกรุงเทพมหานคร สาระสําคัญ คือ : นายวิลาส จันทร์พิทักษ์ อดีต ส.ส.กทม. พรรคประชาธิปัตย์ ตั้งข้อสังเกต กรณีโครงการก่อสร้างหอชมเมืองกรุงเทพมหานคร ถนนเจริญนคร ริมแม่น้ําเจ้าพระยา
กรมธนารักษ์ขอชี้แจงกรณีมีข้อวิจารณ์โครงการหอชมเมืองกรุงเทพมหานคร สาระสําคัญ คือ : นายวิลาส จันทร์พิทักษ์ อดีต ส.ส.กทม. พรรคประชาธิปัตย์ ตั้งข้อสังเกต กรณีโครงการก่อสร้างหอชมเมืองกรุงเทพมหานคร ถนนเจริญนคร ริมแม่น้ําเจ้าพระยา พบว่าเป็นที่ดินตาบอด ไม่มีทางเข้าออก มีเพียงทางคนเดินที่เข้าถึง และรอบข้างเป็นชุมชนที่รถขนาดใหญ่ไม่สามารถเข้าออกได้ หากมีการก่อสร้างจะผิดกฎหมายถึง 2 ฉบับ คือ พ.ร.บ.ควบคุมอาคาร และกฎหมายว่าด้วยการก่อสร้าง รุกล้ําลําน้ํา เสนอให้ใช้พื้นที่ราชพัสดุที่เหมาะสมในการก่อสร้างให้มีความโดดเด่น
คําชี้แจง
1) ที่ดินราชพัสดุแปลงก่อสร้างหอชมเมือง เป็นที่ดินริมแม่น้ําเจ้าพระยา มีหลักฐานเป็นโฉนดที่ดินเลขที่ 3346 เนื้อที่ 4-2-34 ไร่ เป็นรูปสี่เหลี่ยมผืนผ้า มีด้านกว้างประมาณ 53 เมตร และด้านยาวประมาณ 140 เมตร ผลการศึกษาความเป็นไปของโครงการด้านรูปแบบในเบื้องต้นปรากฏว่า อาคารหอชมเมืองที่มีส่วนที่สูงที่สุด 459 เมตร มีความเป็นไปได้ในการก่อสร้าง เนื่องจากอยู่ไม่เกินสองเท่าของระยะราบคือ 230 เมตร วัดจากด้านตรงข้ามของถนนสาธารณะหรือเขตทางของถนนเจริญนครมาตั้งฉาก โดยส่วนที่สูงที่สุดของอาคารนี้ไม่อยู่ในระยะร่นห้ามก่อสร้างจากแม่น้ําเจ้าพระยาเข้ามาเกิน 45 เมตร ทั้งนี้ ที่ดินแปลงนี้มีข้อจํากัดคือ ไม่มีทางให้รถสัญจรเข้าออก ซึ่งตามผลการศึกษาการก่อสร้างอาคารสูงหรืออาคารขนาดใหญ่พิเศษที่มีพื้นที่รวมกันทุกชั้นไม่เกิน 30,000 ตารางเมตร ต้องมีด้านหนึ่งด้านใดของที่ดิน ยาวไม่น้อยกว่า 12 เมตร ติดถนนสาธารณะที่มีเขตทางกว้างไม่น้อยกว่า 10 เมตร และที่ดินด้านที่ติดถนนสาธารณะต้องมีความกว้างไม่น้อยกว่า 12 เมตร จึงจะสามารถปลูกสร้างอาคารได้ตาม พ.ร.บ. ควบคุมอาคาร ดังนั้น ในการดําเนินจะต้องจัดให้มีทางเข้า - ออกโครงการถนนผิวจราจรไม่น้อยกว่า 12 เมตร
2) กรมธนารักษ์ได้ดําเนินการโครงการนี้ตามกฎหมายที่เกี่ยวข้องอย่างเคร่งครัด มีการผ่านพระราชบัญญัติการให้เอกชนร่วมลงทุนในกิจการของรัฐ พ.ศ. 2556 และที่แก้ไขเพิ่มเติม เพื่อให้กระบวนการมีความชัดเจนและโปร่งใสเป็นไปตามขั้นตอนของกฎหมาย ทั้งนี้ ก่อนการดําเนินการโครงการ มูลนิธิฯ จะต้องจัดเตรียมรายละเอียดของโครงการ โดยขออนุญาตจากหน่วยงานที่เกี่ยวข้องทั้งหมด หากมีข้อขัดข้องก็ต้องปรับปรุงโครงการจนได้รับอนุญาตหรือหากไม่สามารถปรับปรุงได้ก็จะต้องพิจารณายกเลิกโครงการต่อไป
รัฐบาลไทย-ข่าวทำเนียบรัฐบาล-“กบข. แนะสมาชิกเปลี่ยนแผนลงทุนรับภาวะเศรษฐกิจผันผวน”
วันพุธที่ 27 มิถุนายน 2561
“กบข. แนะสมาชิกเปลี่ยนแผนลงทุนรับภาวะเศรษฐกิจผันผวน”
กองทุนบําเหน็จบํานาญข้าราชการ (กบข.) แนะสมาชิกที่มีความกังวลใจต่อภาวะเศรษฐกิจที่กําลังผันผวนอยู่ในขณะนี้ สามารถปรับเปลี่ยนแผนลงทุนไปเป็นแผนที่มีความผันผวนต่ํา ความเสี่ยงต่ํา เช่น แผนตลาดเงิน หรือแผนตราสารหนี้ ได้ โดยสมาชิกสามารถดําเนินการเปลี่ยนแผนลงทุนได้
นายวิทัย รัตนากร เลขาธิการกองทุนบําเหน็จบํานาญข้าราชการ (กบข.) กล่าวว่านับแต่ต้นปีที่ผ่านมาภาวะเศรษฐกิจและการลงทุนมีความผันผวนต่อเนื่องหลังจากเกิดความตึงเครียดทางการค้าระหว่างสองประเทศอภิมหาอํานาจยักษ์ใหญ่จีนและสหรัฐตั้งแต่ปลายเดือนเมษายนที่ผ่านมา นับถึงวันนี้ยังไม่มีใครสามารถประเมินได้ว่าจะจบลงเมื่อไรและอย่างไร เมื่อประกอบกับแนวโน้มการขึ้นดอกเบี้ยของธนาคารกลางสหรัฐฯ ที่มากกว่าตลาดคาดการณ์ทําให้ตลาดเกิดการเทขายสินทรัพย์เสี่ยงของกลุ่มประเทศกําลังพัฒนาซึ่งในนั้นก็รวมประเทศไทยด้วย ทําให้ตลาดหุ้นไทยในช่วงเดือนมิถุนายนลดลงประมาณ 5.3% ตลาดเกิดใหม่ลดลงประมาณ 4.6%
นายวิทัย กล่าวต่อว่า ในส่วนของ กบข. ได้ปรับกลยุทธ์ลงทุนระยะสั้นด้วยการลดสัดส่วนสินทรัพย์เสี่ยงและลดอายุพันธบัตรเหลือประมาณ 2 ปี เพื่อลดผลกระทบจากเหตุการณ์ดังกล่าวไว้ล่วงหน้าแล้วบางส่วน แต่ก็คาดการณ์ว่าสถานการณ์ผันผวนจะคงต่อเนื่องไปอีกระยะ ส่งผลให้แนวโน้มผลตอบแทนการลงทุน กบข. ในระยะสั้นอาจไม่ดีนัก แม้ กบข. จะเป็นกองทุนระยะยาว สมาชิกจะนําเงินออกจาก กบข. ได้ก็ต่อเมื่อออกจากราชการหรือเกษียณอายุราชการเท่านั้น แต่สําหรับสมาชิกที่มีความกังวลใจต่อภาวะเศรษฐกิจที่กําลังผันผวนอยู่ในขณะนี้ สามารถปรับเปลี่ยนแผนลงทุนไปเป็นแผนที่มีความผันผวนต่ํา ความเสี่ยงต่ํา เช่น แผนตลาดเงิน หรือแผนตราสารหนี้ ได้ โดยสมาชิกสามารถดําเนินการเปลี่ยนแผนลงทุนได้ด้วยตนเองผ่าน GPF web service, Personal web, GPF Mobile Application สอบถามข้อมูลเพิ่มเติม ติดต่อ Call center กบข. 1179 กด 6
เกี่ยวกับ กบข. กองทุนบําเหน็จบํานาญข้าราชการ (กบข.) จัดตั้งขึ้นตาม พ.ร.บ. กองทุนบําเหน็จบํานาญข้าราชการ พ.ศ. 2539 เพื่อเป็นหลักประกันการจ่ายบําเหน็จบํานาญและให้ประโยชน์ตอบแทนการรับราชการแก่ข้าราชการเมื่อออกจากราชการ ส่งเสริมการออมทรัพย์ของสมาชิก และจัดสวัสดิการและสิทธิประโยชน์อื่นให้แก่สมาชิก กบข. มีสถานะเป็นองค์กรของรัฐจัดตั้งขึ้นตามกฎหมายเฉพาะไม่มีสถานะเป็นส่วนราชการหรือรัฐวิสาหกิจ มีคณะกรรมการ กบข. เป็นผู้กําหนดนโยบาย ปัจจุบัน กบข. มีสมาชิกประมาณ 1 ล้านคน มีมูลค่าสินทรัพย์สุทธิประมาณ 865,288 ล้านบาท (ข้อมูล ณ 31 พ.ค. 2561)
ฝ่ายสื่อสารและกิจกรรม
ผู้ประสานงาน : รวิวรรณ ทิวาเจริญ (พลอย) 0-2636-1000 ต่อ 264 , มือถือ 099-465-6249 , อีเมล raviwan@gpf.or.th
รัฐบาลไทย-ข่าวทำเนียบรัฐบาล-พาณิชย์เผยเปรูบริโภคข้าวสูงสุดในลาติน นำเข้าข้าวไทยเพิ่มขึ้นต่อเนื่อง ชี้ผู้ส่งออกเร่งทำตลาด
วันอังคารที่ 18 เมษายน 2560
พาณิชย์เผยเปรูบริโภคข้าวสูงสุดในลาติน นําเข้าข้าวไทยเพิ่มขึ้นต่อเนื่อง ชี้ผู้ส่งออกเร่งทําตลาด
นางอภิรดี  ตันตราภรณ์ รัฐมนตรีว่าการกระทรวงพาณิชย์ เปิดเผยว่า ได้รับรายงานจากสํานักงานส่งเสริมการค้าในต่างประเทศ ณ กรุงซันติอาโก ประเทศชิลี ว่า เปรูเป็นประเทศที่บริโภคข้าวสูงที่สุดในภูมิภาคลาตินอเมริกา
โดยกระทรวงเกษตรของเปรูระบุตัวเลขการบริโภคข้าวภายในประเทศประจําปี 2559 ว่ามีปริมาณการบริโภคที่ 1.8 ล้านตัน ซึ่งเป็นการบริโภคผลผลิตภายในประเทศที่ร้อยละ 88 และนําเข้าจากต่างประเทศที่ร้อยละ 12 ทั้งนี้เป็นการนําเข้าข้าวจากอุรุกวัยมากที่สุดที่สัดส่วนร้อยละ 65 รองลงมาคือ บราซิล (ร้อยละ 22) และไทย (ร้อยละ 9)
“จากสถิติการนําเข้าข้าวของเปรูในระยะ 5 ปีที่ผ่านมาพบว่า เปรูมีการนําเข้าข้าวจากไทยเพิ่มขึ้นอย่างต่อเนื่อง โดยในช่วง 2 ปีล่าสุดไทยได้ขยับจากประเทศที่เปรูนําเข้าข้าวสําคัญเป็นลําดับที่ 4 ขึ้นเป็นลําดับที่ 3 ซึ่งมีมูลค่าการนําเข้าในปี 2559 อยู่ที่ 15.3 ล้านเหรียญสหรัฐฯ เพิ่มขึ้นจากปีก่อนหน้าถึงร้อยละ 72.57” รัฐมนตรีว่าการกระทรวงพาณิชย์กล่าว
สําหรับแนวโน้มการนําเข้าข้าวของเปรู คาดว่าเปรูจะมีการนําเข้าข้าวในปีนี้เพิ่มสูงขึ้นกว่าทุกปี เนื่องจากพื้นที่เพาะปลูกสินค้าเกษตรและข้าวได้รับความเสียหาย ส่งผลให้ผลผลิตไม่เพียงพอต่อความต้องการภายในประเทศ นับเป็นโอกาสของผู้ส่งออกไทยที่จะขยายตลาดส่งออกข้าวสู่เปรูได้มากขึ้น
ด้าน นางมาลี โชคล้ําเลิศ อธิบดีกรมส่งเสริมการค้าระหว่างประเทศ กล่าวว่า กรมส่งเสริมการค้าระหว่างประเทศจะได้เร่งจัดโครงการส่งเสริมการตลาดข้าวไทย เพื่อกระตุ้นให้เกิดการนําเข้าข้าวจากไทยเพิ่มมากขึ้น และได้มอบหมายให้สํานักงานส่งเสริมการค้าในต่างประเทศในภูมิภาคลาตินอเมริกาพิจารณาเสนอโครงการที่เหมาะสมและเร่งประชาสัมพันธ์ข้าวไทยให้แก่ผู้นําเข้าข้าวรายสําคัญต่อไป
มูลค่าการนําเข้าข้าวไทยของเปรูมีแนวโน้มเพิ่มขึ้นอย่างต่อเนื่องในระยะ 5 ปีที่ผ่านมา ยกเว้นในปี 2556 ที่เปรูมีการนําเข้าข้าวจากทุกประเทศลดลง เนื่องจากผลผลิตข้าวในประเทศประจําปีสูงถึง 3.1 ล้านตัน ทําให้ความต้องการนําเข้าข้าวลดลง โดยในปี 2555 เปรูนําเข้าข้าวไทยมูลค่า 4.85 ล้านเหรียญสหรัฐฯ ปี 2556 นําเข้ามูลค่า 2.62 ล้านเหรียญสหรัฐฯ ปี 2557 นําเข้ามูลค่า 5.63 ล้านเหรียญสหรัฐฯ ปี 2558 นําเข้ามูลค่า 8.87 ล้านเหรียญสหรัฐฯ และปี 2559 นําเข้ามูลค่า 15.3 ล้านเหรียญสหรัฐฯ
อธิบดีกรมส่งเสริมการค้าระหว่างประเทศกล่าวเพิ่มเติมว่า เปรูนําเข้าสินค้าข้าวจากทั่วโลกเฉลี่ยอยู่ที่ประมาณ 150 ล้านเหรียญสหรัฐฯ เป็นการนําเข้าข้าวขาวที่ผ่านการขัดสําเร็จหรือกึ่งสําเร็จมากที่สุด คิดเป็นสัดส่วนร้อยละ 99.98 ของการนําเข้าข้าวทั้งหมด นอกจากนี้ตัวเลขจากสํานักงานสถิติแห่งชาติเปรูระบุว่า ตัวเลขการบริโภคข้าวต่อหัวของประเทศประจําปี 2559 อยู่ที่ 55 กิโลกรัม ซึ่งถือเป็นตัวเลขที่สูงที่สุดในภูมิภาค โดยผู้บริโภคชาวเปรูส่วนมากนิยมหุงข้าวโดยใส่ผลเครื่องเทศหรือผักชนิดต่างๆ ลงไปเพื่อเพิ่มรสชาติ ทั้งนี้ ขนาดบรรจุที่เป็นที่นิยมในการเลือกซื้อมากที่สุดของผู้บริโภคชาวเปรูคือ ขนาดถุงละ 1 กิโลกรัม ซึ่งจะวางจําหน่ายในซุปเปอร์มาร์เก็ตและร้านสะดวกซื้อทั่วไป